کولومبیا‌داکی پارلامنت سئچیم‌لرینده، سناتودا دموکراتیک مرکز پارتیسی نماینده‌لر مجلیسینده ایسه لیبرال پارتی غالیب گلدی.
اؤلکه‌ده دونن دوزنلنن کونگره سیچیملرینده کئچمیش پرزیدنتی آلوارو اوریب وئلز-ین لیدرلیگینی ائتدیگی اوسکار ایوان زولواگا باشقان‌لیق ائتدیگی ساغ پارتی دموکراتیک مرکز، سس‌لرین یوزده 16.47سینی آلا‌راق سناتو‌داکی بیرینجی پارتی اولدو.
صاندیق‌لارین یوزده 97.07سی‌نین آچیلماسی‌نین آردین‌دان گلن نتیجه‌لره گؤره، سناتودا ایکینجی یئری یوزده 13.99لا ساغ پارتی‌لاردان رادیکال دییشیک‌لیک پارتیسی، اوچونجو یئری ایسه یئنه بیر ساغ پارتی کولومبیا موحافیظه کارلار پارتیسی 12.52 یوزه ایله آلدی.
سناتودا دؤردونجولوک یوزده 12.40لا کولومبیانین لیبرال پارتیسی آلارکن، دولت باشقانی خوان مانوئل سانتوسون یارادیجیلاریندان‌ اولدوغو میلّی بیرلیک سوسیال پارتیسی‌نین و یا داها چوخ ایستیفاده ائدیلن آدی او پارتیسی یوزده 12.02 ایله بئشینجی‌لیک قالدی.
قالان سس‌لر دیگر پارتی‌لار آراسیندا داغیلاندا، باریش راضیلاشماسی سیلاح ساخلایان و توپلومون آلترناتیو اینقیلابچی گوجو (FARC) آدینی آلان کئچمیش کولومبیا اینقیلابچی سیلاح‌لی گوج‌لری ایسه سس‌لرین یوزده 0.34ونو آلدی و 14ونجو پارتی اولا‌راق صاندیق‌دان چیخدی.
بو نتیجه‌یه باخمایا‌راق، باریش سازیشی لازیمی سناتودا 5 یئره صاحب اولا‌جاق FARC -دان ایوان مارقوز، پابلو کاتاتومبو، ویکتوریا ساندینو، کارلوس لوزادا و ساندرا رامیرز سناتور اولا‌جاق.
کولومبیا کونگره‌سی‌نین ایکینجی قانادی نماینده‌لر مجلیسسینده ایسه بیرینجی‌لیگی کولومبیانین لیبرال پارتیسی یوزده 16.60، ایکینجی یئری دموکراتیک مرکز یوزده 16.04، اوچونجو یئری ایسه رادیکال دییشیک‌لیک پارتیسی یوزده 14.40 ایله آلدی.
نماینده‌لر مجلیسسی اوچون صاندیق‌لارین یوزده 97.74و آچیلارکن، 12.31یوزده ایله او پارتیسی دؤردونجو، 12.21% ایله کولومبیا موحافیظه کار پارتیسی بئشینجی اولدو.
بورایا دا 5 عضوونو باریش موقاویله‌سی سایه‌سینده گؤندره‌جک اولان FARC ایسه 0.22لیک نیسبتی صاندیق‌دان 21ینجی پارتی اولا‌راق چیخابیلدی.
بایرون یئپس، جایرو قوینترو، جسوس سانتریچ، مارکو کالارک و اولمدو رویز، نماینده‌لر مجلیسینده FARC آدینا بولانا‌جاق.
قیدیات‌لی سئچیجی ساییسی‌نین 36 میلیونو آشدیغی اؤلکه‌ده، تخمینن 18 میلیون کولومبیا‌لی‌نین صاندیق باشینا گلمه‌سیله قاتیلیم نیسبتی یوزده 48لرده قالدی.
